Ek moet bieg dat ek nooit die Porsche Cayenne verstaan het nie. Ek kon nie dink hoekom Porsche in die sportnutsarena wou meeding nie. Ek was gister in die Wes-Kaap saam met Porsche by die bekendstelling van die splinternuwe Cayenne, en nou verstaan ek – mooi duidelik.
Is daar enige probleme? Nie regtig nie. Ek sou graag meer geraas wou hê, dalk stel Porsche nog sy active exhaust beskikbaar op ŉ toekomstige GTS-model? Die Turbo het vir my baie windgeraas gehad om die passasiersdeur, maar die wind het storms gewaai langs die see, so mens sou dit weer op ŉ windstil dag moes toets om te sien of daar wel ŉ probleem is, en dit was slegs op daai een model. Indien jy nog altyd gewonder het oor ŉ Porsche – gaan loer in by die handelaar en toetsbestuur een, jy sal verbaas wees.
Dit is wat ‘n sportnutsvoertuig moet wees. Dit moet gebou wees om mee te ry. Dit moet goeie padhouvermoë hê. Dit moet ‘n sterk enjin hê. Al die blink goetertjies en ornamente waarmee die ander deugniet voertuie spog is op die oog af hier afwesig. Die voertuig is gebou vir bestuur nie vir fliek kyk nie.
Dit is seker waarom die deugniet voertuie al die blink goetertjies het: om jou aandag af te trek wanneer ‘n Porsche teen ‘n bergpas op by jou verby vlieg. Omdat die Porsche kan en omdat jy nie oor die afgrond gaan stort wanneer jy daarmee vinnig ry nie.